คือผมโดนมดกัดตาแล้วมีอาการปวดรอบๆดวงตาแสบๆแต่ตาไม่แดง แล้วก็เจ็บข้างบนเปลือกตาครับ มันจะหายไปเองไหมครับ
สวัสดีค่ะ อาการมดกัดตาแล้วทำให้ปวดแสบปวดร้อนบริเวณรอบๆดวงตาดังกล่าวมานั้น เกิดขึ้นได้จากการระคายเคืองของผิวหนังหรือเยื่อบุเช่นจากน้ำลายหรือสารคัดหลั่งใดๆจากตัวมด ซึ่งมักจะค่อยๆดีขึ้นได้เองภายใน 24-48 ชั่วโมงยกเว้นว่ามีอาการแพ้รุนแรง อาจทำให้เปลือกตาบวมเยอะ หน้าบวม ปากบวม มีผื่นขึ้นตามตัว เหนื่อยหอบ หายใจเสียงวี้ดได้แนะนำสังเกตอาการ ส่วนใหญ่มักจะหายได้เองถ้าไม่ได้แพ้รุนแรง ระหว่างนี้ประคบเย็นลดบวมและลดระคายเคืองได้ หากอาการเป็นมากขึ้นเรื่อยๆ หรือมีอาการคล้ายอาการแพ้ดังกล่าวมา ให้รีบไปพบแพทย์